**ELŐTERJESZTÉS**

**A KÉPVISELŐ-TESTÜLET**

**2019. június 25-i rendes ülésére**

**Előterjesztés**

**Óvodavezetői pályázatok értékeléséről**

A napirendet tárgyaló ülés dátuma: 2019.06.25.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat, rendelet elfogadásához

szükséges többség típusát: **egyszerű** / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ------

**2. Jogszabályi hivatkozások**: a nemzeti köznevelésről szóló 2011. CXC. törvény

**3.Költségkihatások** és egyéb szükséges feltételeket, illetve megteremtésük javasolt forrásai: A mindenkori költségvetés tartalmazza

**4. Tényállás bemutatása:**

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 20/B.§ (1) bekezdése értelmében a magasabb vezető beosztás ellátására szóló megbízásra pályázatot kell kiírni. A pályázatot a megbízási jogkör gyakorlója írja ki. A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Korm. rendelet (a továbbiakban: KR) 21-22.§-ai alapján a magasabb vezetői megbízást az év során bármikor öt évre kell adni.

A jogszabályok – köztük a nemzeti köznevelésről szóló 2011. CXC. törvény 67.§ (1) bekezdése – meghatározzák az intézményvezetői megbízás feltételeit.

A pályázati felhívást a kormányzati személyügyi igazgatási feladatokat ellátó szerv, a Közigazgatási és Igazságügyi Hivatal internetes oldalán (Közigállás) kell közzétenni. A pályázatok benyújtási határideje a közzétételtől számított harminc napnál rövidebb nem lehet.

Ha önkormányzat a fenntartó, úgy a székhelyén, a helyben szokásos módon is köteles közzétenni a pályázati felhívást, ezért azt a határidő feltüntetésével a település honlapján is meg kell jelentetni. Emellett a KR. 22.§. (6) bekezdése szerint az intézményvezetői pályázati felhívást a minisztérium hivatalos lapjában, az Oktatási és Kulturális Közlönyben is közzé kell tenni.

A Kjt. 20/A.§ (6) bekezdése értelmében a magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú szakértői bizottság hallgatja meg. A kinevezési, megbízási jogkör gyakorlója a bizottság írásbeli véleményét mérlegelve a pályázati határidő lejártát követő hatvan napon belül vagy első ülésén dönt a vezetői megbízásról.

Telki község Önkormányzat képviselő-testülete 2019. április pályázatot írt ki a Telki Óvoda vezetői álláshelyének betöltésére.

A pályázati kiírás megjelent a Közigazgatási és Igazságügyi Hivatal internetes oldalán, mely szerint a pályázat benyújtásának határideje: 2019. május 21.-a volt.

A megadott határidőre 2 pályázat érkezett.

A jelenlegi intézményvezető pályázata, illetve egy külső pályázó pályázata.

Tájékoztató a pályázati eljárásról:

A vezetői pályázatok és a pályázati eljárás tartalmi és formai elemet az alábbi jogszabályok határozzák meg:

• a 20/2012.(VIII.31.) EMMI rendelet a nevelési –oktatási intézmények működéséről és a köznevelési intézmények névhasználatáról

• a 2011.évi CXC törvény a nemzeti köznevelésről

• 326/2013.(VIII.30) Korm. rendelet a pedagógusok előmeneteli rendszeréről és a közalkalmazottak jogállásról szóló 1992.évi XXXIII. tv. köznevelési intézményekben történő végrehajtásáról

A vezetői pályázattal kapcsolatos feladatok az alábbi eljárásrend és ütemterv alapján történt:

• A fenntartói levél megküldése az intézménybe, melyben tájékoztatást kapott az óvoda az Előkészítő Bizottság (1 elnök és 2 tag) létrehozásáról és feladatairól.

• Pályázat beérkezése után pályázati bontás a fenntartónál.

• Pályázat átadása az Előkészítő Bizottság tagjainak a véleményre jogosultak

• Szakmai Bizottság ülés megtartása.

• Választási értekezletek megtartása a fenntartó képviselőjének részvételével.

• Választási jegyzőkönyvek megküldése a fenntartónak, és Telki község Önkormányzat képviselő-testületének.

Petrovszkiné Krizsán Adrienn pályázó pályázata megfelel a jogszabályokban és a pályázati kiírásban előírt tartalmi és formai követelményeknek, pályázatához mellékelte mindazon dokumentumokat, melyek szükségesek a vezetői megbízáshoz, az álláshely betöltéséhez. A vezetői pályázat az előterjesztés melléklete.

Szarvas Mónika pályázat nem felel meg a pályázati kiírásnak, a szükséges mellékleteket ( szakmai program ) nem csatolta. Így pályázata érvénytelen.

A választás eredménye:

Az intézményben a vezetőválasztási értekezlet időpontja: 2019. június 17. (A jogszabályok értelmében az alkalmazotti értekezlet a pályázó személyéről dönt, a nevelőtestületi értekezlet a pályázatot szakmai szempontból ítéli meg.)

A nevelőtestületi értekezlet választási eredménye: 1 nem, 12 igen

Az alkalmazotti értekezlet választási eredménye: 1 nem, 25 igen.

A véleményalkotásra kötelezettek véleménye: Javasolják a vezetői megbízást.

A pályázó hozzájárul a nyílt testületi ülés megtartásához.

Telki, 2019. március 19.

 Deltai Károly

 polgármester

**Telki község Önkormányzat**

**Képviselő-testülete**

**/2019. (III…….) Öh. számú**

**Határozata**

**Óvodavezetői pályázat kiírásáról**

1. Telki község képviselő-testülete úgy határozott, hogy az 1. számú melléklet szerinti tartalommal pályázatot ír ki a Telki Óvoda óvodavezetői álláshelyének betöltésére.

2. Felkéri a jegyzőt, hogy ellássa a pályázati eljárás lebonyolításával összefüggő előkészítő feladatokat.

Határidő: azonnal

Felelős: jegyző

**1.sz. melléklet**

**Ütemterv**

1.A pályázati felhívás megjelent a Nemzeti Közigazgatási Intézet ( NKI ) internetes oldalán valamint az Oktatási és Kulturális Közlöny … számában

2.A pályázati benyújtásának határideje: Az Oktatási Közlönyben és a KSZK honlapon történő megjelenéstől számított 30 nap

3. A nevelőtestület – a pályázatok benyújtására meghatározott időpontig – elnökből és két tagból álló bizottságot (továbbiakban: előkészítő bizottság) választ. Az előkészítő bizottság feladata megszervezni az alkalmazotti értekezletet és a nevelőtestület értekezletét.

4. A jegyző az pályázati anyagokat átadja a bizottság elnökének, és általa az intézményben működő véleményezési jogkörrel rendelkező szervnek.

5. A pályáztató a vélemények kialakításához a pályázatok átvételétől számítva legalább harminc napot köteles biztosítani.

6. A véleményező értekezletek jegyzőkönyvét a Bizottság az értekezletet követően megküldi a jegyzőnek a javaslatok részletes indoklásával. A nevelőtestület véleményét írásba kell foglalni, melynek tartalmaznia kell a szakmai munkaközösség véleményét is. ( 20/2012.(VIII.31.) EMMI rendelet 190.§. 2. ( bek. )

7. A képviselő-testület személyesen is meghallgathatja a pályázókat, és megismeri a véleményezésre jogosultak véleményét.

8. A képviselő-testület a pályázók nyilatkozatától függően zárt vagy nyílt ülésen dönt az óvodavezető személyéről